जम्मू की छोटी बच्ची ने PM से रिक्वेस्ट की, फेसबुक पर VIDEO वायरल
Jammu Kashmir Kathua Girl Wants Clean School. Follow  Jammu Kashmir School Latest News, Reports On  Jammu Kashmir  जम्मू-कश्मीर के कठुआ के लोहाई मलहार गांव की एक छोटी बच्ची ने प्रधानमंत्री मोदी से स्कूल बनवाने की रिक्वेस्ट की है। उसकी रिक्वेस्ट का वीडियो फेसबुक पर वायरल है।
जम्मू-कश्मीर के कठुआ के लोहाई मलहार गांव की एक छोटी बच्ची ने प्रधानमंत्री मोदी से स्कूल बनवाने की रिक्वेस्ट की। उसकी रिक्वेस्ट का वीडियो अब फेसबुक पर वायरल है। वीडियो को लगभग 20 लाख बार देखा गया है। वीडियो में बच्ची कहती है कि मोदी जी हमारे स्कूल में बहुत गंदगी है, हमारे कपड़े गंदे हो जाते हैं, मम्मी मारती है। प्लीज आप एक अच्छा सा स्कूल बनवा दो।
लगभग 5 मिनट के वीडियो में बच्ची सबसे पहले अपना नाम सीरत नाज बताती है। वो खुद को स्थानीय सरकारी स्कूल में पढ़ने वाली छात्रा बताती है। इसके बाद वो पूरे स्कूल का टूर देती है। टूर देते हुए बच्ची कहती है कि मोदी जी ये देखो हमारा फर्श कितना गंदा हो चुका है। हम यहां नीचे बैठते हैं। सीरत आगे कहती है कि ये देखो, पिछले 5 सालों से, देखो कितनी गंदी बिल्डिंग है यहां पर, चलो मैं आपको अंदर से दिखाती हूं। फिर वो स्कूल के टॉयलेट को दिखाती है, जो टूटा हुआ होता है।
बच्ची ने कहा- आप पूरे देश की सुनते हो, मेरी भी सुन लो
इसके बाद सीरत मोदी जी से रिक्वेस्ट करते हुए कहती है कि मोदी जी आप पूरे देश की सुनते हो, मेरी भी सुन लो और अच्छा सा हमारे यहां स्कूल बनवा दो। बिल्कुल सुंदर सा बनवा दो ताकि हमें नीचे ना बैठना पड़े। ताकि मम्मा ना मारे। ताकि अच्छे से पढ़ाई करें। हमारा स्कूल प्लीज अच्छे से बनवा दो। बता दें कि बच्ची का ये वीडियो Marmik News नाम के फेसबुक पेज पर शेयर किया गया है।
2021 में 11 साल के बच्चे ने जान बचाने की अपील की थी
अप्रैल 2021 में राजस्थान के 11 साल के आकाश ने PM मोदी से रिक्वेस्ट की थी कि वो उसकी जान बचा लें। दरअसल, उसे बोनमेरो और एनीमिया की बीमारी थी। परिवार के गरीब होने के कारण उसका इलाज नहीं हो पा रहा था। वहीं 2019 में हरियाणा के एक परिवार के बच्चों ने पीएम को चिट्ठी लिखकर उन्हें बेघर होने से बचाने की अपील की थी।
ये खबरें भी पढ़ सकते हैं...
मोदी ने बच्चों से पूछा-सफर के लिए सिलेक्शन कैसे हुआ, बच्चों ने नरेंद्र मोदी को पेंटिंग भी गिफ्ट की
मध्यप्रदेश के भोपाल के रानी कमलापति रेलवे स्टेशन से 1 अप्रैल 2023 को प्रधानमंत्री नरेंद्र मोदी ने वंदे भारत एक्सप्रेस को हरी झंडी दिखाकर रवाना किया। इस दौरान उन्होंने ट्रेन में सफर भी किया। कोच में उनके साथ स्कूलों के स्टूडेंट्स सवार थे। बच्चों ने उन्हें पेंटिंग गिफ्ट की। पूरी खबर पढ़ें...
PM मोदी ने सुनी बच्चों की बातें, शिक्षाविदों को देश की जरूरत बताया
प्रधानमंत्री नरेंद्र मोदी उत्तर प्रदेश के काशी में अक्षय पात्र किचन का लोकार्पण करने पहुंचे। वहां उन्होंने सरकारी स्कूलों के बच्चों से बात की। वह बच्चों के साथ इतना घुल-मिल गए कि किसी बच्चे ने उन्हें कविता सुनाई तो किसी ने उन्हें योगासन करके दिखाया। पूरी खबर पढ़ें...